IV.  Monasterii S. Remigii Remensis possessiones confirmat.   (Romae, ap. S. Petrum, Dec. 19.) [VARIN,  ibid.,  I, 1, 328.]
Author: Adrianus IV

ADRIANUS episcopus, servus servorum Dei, HUGONI abbati Sancti Remigii Remensis. . . . . . . . .

Piae postulatio voluntatis effectu debet prosequenti compleri, quatenus et devotionis sinceritas laudabiliter enitescat, et utilitas postulata vires indubitanter assumat. Propterea, dilecti in Domino filii, vestris justis postulationibus clementer annuimus et praefatum monasterium, in quo divino mancipati estis obsequio sub beati Petri et nostra protectione, et praesentis scripti privilegio communimus. Statuentes ut quascunque possessiones, quaecunque bona in praesentiarum juste et canonice possidet, aut in futurum concessione pontificum, largitione regum vel principum, oblatione fidelium, seu aliis justis modis, praestante Domino, poterit adipisci, firma vobis vestrisque successoribus et illibata permaneant. In quibus haec propriis duximus exprimenda vocabulis: Burgum extra castrum in quo beatus Remigius requiescit cum omni justitia et potestate quemadmodum vobis est traditum a regibus Francorum, et nihilominus scriptis eorum confirmatum, videlicet ut ab omni aliena justitia et potestate immune permaneat, nullusque praeter abbatem et ejus monachos, ullam inibi judiciariam potestatem exerceat; sed liceat abbati et fratribus suis ibidem habere caumas, furnos, molendinos, piscarias et viridaria, et mercatum cum res et tempus illud postulaverit; tabernas, bannum, macellum, et omnes artes et caetera quaecunque omnia ad burgum pertinere noscuntur, et quaecunque eorum placito et usibus visa fuerint . . . . ecclesiam Sanctae Mariae . . . . extra muros castri Retesti . . . . . sicut eam Hugo comes per manum Rodulphi archiepiscopi vobis donavit . . . . cum censu burgi, et scholis, caeterisque appendiciis suis, videlicet Gersonem cum ecclesia . . . . . Bainam cum ecclesia et personatu, et capella de Muscherio, et Noerio cum appendiciis suis . . . . Campum Floridum cum capella . . . . . Sacheium cum ecclesia et personatu et capella de Mosnelibus .. . . . capellam de Sarneio et matricem ecclesiam de Brool; Taisnaium cum ecclesiis et appendiciis suis . . . . . ecclesiam Sancti Thomae prope castrum Viennense cum capella ejusdem castri; ecclesiam S. Oricoli cum appendiciis suis; ecclesiam de Altreio, ecclesiam de Mathigio, ecclesiam de Novavilla, ecclesiam de Cambuslia, ecclesiam de Ardullio, ecclesiam de Virisiaco, ecclesiam de Vallis, ecclesiam de Orisiaco, ecclesiam de Chevereiis cum omnibus quae ad ipsas ecclesias pertinent: Terronam super Axonam cum ecclesia et appendiciis suis; terram de Deonna cum molendinis; quartam partem Hermundivillae; Giveium, Exiam, villam Dominicam . . . . Alodium septem Salicum . . . . piscatoriam quam Henricus comes donavit vobis in toto banno Cundati. Apud Joannis-villam omnem terram Guidonis de Altreio et Joffredi nepotis sui. Apud eamdem villam tres furnos; villam quae dicitur ad S. Martinum super fluvium Suppiam cum molendinis et caeteris omnibus ad usus pauperum pertinentibus; curtem de Belloverio cum terris, pratis, pascuis et molendinis Hugonis caeterisque omnibus ad usum pauperum pertinentibus. In territorio Suessionensi, Montinniacum villam cum appendicis suis, et terram et decimam quam Milo de Vernoil vobis restituit. In territorio Laudunensi Corbiniacum palatium cum appendiciis suis; ecclesiam S. Victoris , Cravennam villam cum decima et omni banno caeterisque appendiciis suis; Muncellum cum ecclesia . . . . In territorio Catalaunensi . . . . Boloium villam, Breox cum ecclesia . . . . . Furneium, Walerios, ecclesiam de Vernol . . . . . . ; terram et decimam quam habetis apud Veroium et caetera omnia ad usus pauperum pertinentia. in episcopatu Tullensi, Domnum Remigium cum ecclesia, decimam de Tronvilla. In territorio Lingonensi Condedas cum ecclesia et decima Darmannum villam cum omnibus ad easdem villas pertinentibus. In territorio Atrebatensi abbatiam Sancti Joannis Baptistae de Hosden cum appendiciis suis, Belgim cum ecclesia, altare de Monci . . . . ecclesiam de Sueres.. . . In episcopatu Aquensi . . . . Ventabren castrum cum ecclesia S. Michaelis de Finistella quae nunc dicitur Volta. Terram et decimam de Fara. In episcopatu Moguntino . . . . . , Bigehen, Glannam capellam, Perferelenbac, Osterna, Kerembac. . . . . In comitatu Kiribere villam quae dicitur Brucca . . . . In ducatu Toringorum, villas nuncupatas Scaunistrat, Nortus, Adistat, Lobach et Promere . . . . . In pago Roslinxe, in comitatu. Blesense curtem quae dicitur Berna . . . . . Bischopfeselim. In villa Buppura, allodium quod Albertus advocatus factus monachus vestrae ecclesiae contulit. In episcopatu Leodicensi . . . . . , Clumam cum ecclesia et personatu; Sckinam ecclesiam Huleberge, capellam de Ambe, capellam de Skimorte et capellam de Heusta, villas quoque Covornam . . . . Hertam et Beccham, sicut a Romanorum regibus vobis sunt datae. In Anglia, in episcopatu Cestrensi Lapeleiam, Estonam, Merestonam, medietatem de Bigvifort, Milifortem et villam Riduaram. In episcopatu Herifordensi villam Silvitonam, decimam de Beroniaco . . . . Sepulturam quoque ipsius loci liberam esse concedimus ut eorum devotioni et extremae voluntati qui se illic sepeliri deliberaverint, nisi forte excommunicati aut interdicti sint, nullus obsistat, salva justitia matricis ecclesiae. Sane in parochialibus ecclesiis quas tenetis, presbyteri per vos eligantur et episcopo praesententur, quibus si idonei fuerint episcopus animarum curam committat ut de plebe quidem cura ei respondeant, vobis autem pro rebus temporalibus ad monasterium pertinentibus debitam subjectionem impendant. Obeunte vero te nunc ejusdem loci, dilecte fili abbate, vel tuorum quolibet successorum, nullus ibi qualibet subreptionis astutia seu violentia praeponatur, nisi quem fratres communi consensu, vel fratrum pars consilii sanioris secundum Dei timorem et B. Benedicti Regulam providerint eligendum. Decernimus ergo ut nulli omnino hominum liceat praefatum monasterium temere perturbare, aut ejus possessiones auferre, vel ablatas retinere, minuere, seu aliis quibuslibet vexationibus fatigare, sed illibata omnia et integra conserventur eorum, pro quorum gubernatione et sustentatione concessa sunt, usibus omnimodis profutura, salva sedis apostolicae et dioecesanorum episcoporum canonica justitia. Si qua igitur in futurum ecclesiastica saecularisve persona hanc nostrae constitutionis paginam sciens, contra eam temere venire tentaverit, secundo tertiove commonita nisi reatum suum condigna satisfactione correxerit, potestatis honorisque sui careat dignitate, reamque se divino judicio existere de perpetrata iniquitate cognoscat, et a sacratissimo corpore ac sanguine Dei et Domini Redemptoris nostri Jesu Christi aliena fiat, atque in extremo examine districtae ultioni subjaceat. Cunctis autem eidem loco sua jura servantibus sit pax Domini nostri Jesu Christi, quatenus et hic fructum bonae actionis percipiant, et apud districtum judicem praemia aeternae pacis inveniant. Amen, amen, amen. Ego Adrianus catholicae Ecclesiae episcopus signavi. Ego Imarus Tusculanus episcopus, signavi. Ego Hugo Ostiensis episcopus, signavi Ego Gregorius Sabinensis episcopus, signavi. Ego Guido presbyter cardinalis tituli S. Chrysogoni, signavi. Ego Bernardus P. C. tit. S. Clementis, signavi. Ego Manfredus P. C. tit. S. Savinae, signavi. Ego Octavianus P. C. tit. S. Ceciliae, signavi. Ego Joannes P. Card. tit. SS. Joannis et Pauli, signavi. Ego Joannes P. C. tit. S. Sylvestri, signavi. Ego Guido diaconus cardinalis tit. S. Mariae in Porticu, signavi. Ego Joannes D. C. tit. SS. Sergii et Bacchi signavi. Ego Odo diac. card. tit. S. Nicolai in carcere Tulliano, signavi. Datum Romae apud S. Petrum per manum Rolandi sanctae Romanae Ecclesiae presbyteri cardinalis et cancellarii XIV Cal. Januarii, indict. III Incarnationis . . . . . anno 1154, pontificatus vero domni Adriani papae IV anno primo.

Notes: ( Les Maisneulx ) (S. Viteny) ( Beloy ) (Braux) ( Valray )